kardosdrur/scandi-wiki huggingface dataset:
Palads Teatret

Palads Teatret har flere betydninger:

 Palads Teatret (København)
 Metropol Aarhus – oprindeligt Palads Teatret

Se også 
 Palads
Yamamoto Tsunetomo

Yamamoto Tsunetomo (født 11. juni 1659, død 30. november 1719) var en japansk samurai hos daimyo Nabeshima Mitsushige til dennes død i 1700. I skuffelse over ikke at måtte begå seppuku (rituelt selvmord) og over Mitsushiges efterfølger valgte Tsunetomo at blive buddhistisk præst. I 1710 begyndte en ung samurai Tashiro Tsuramoto at besøge Tsunetomo og nedskrive hans udtalelser, som i 1716 blev samlet i bogen Hagakure.

Personer fra Japan
Forfattere fra Japan
Daimyo

Daimyo (大名, daimyō, "dai = stor, myō = privatejet grund/område/egn/amt") er betegnelsen for en lensherre i Japan før 1868.

Eksterne henvisninger 

Japans historie
Leeds

Leeds er en britisk by med 757,700 (2011) indbyggere. Den ligger ved floden Aire. I byen ligger Royal Armouries Museum og University of Leeds.

Geografi 

Byen ligger i West Yorkshire ved bredden af Aire midt mellem byerne Wetherby og Otley.

Historie 

Leeds voksede først under den romerske besættelse of England. Romerne kaldte den "Leodis". Byen voksede ved den industrielle revolution til et vigtigt center for fremstilling af og handel med tekstiler, samt sværindustri i den sydlige del af byen. Betydningen af disse industrier er dalet i det 20. århundrede, hvor servicesektoren dominerer.

Transport 
Leeds har en lufthavn Leeds Bradford International Airport med flyvninger til hele Storbritannien, Europa, USA og Pakistan. Der er både almindelige og pendlerjernbanetjenester. Leeds er den største by i Europa, der ikke har massetransitsystem. Men mange er blevet foreslået i årenes løb.

Uddannelse 
Byen rummer fire universiteter ; University of Leeds blev grundlagt i 1904, Leeds Beckett University er et teknisk universitet, der blev etableret i 1992, Leeds Trinity University der blev grundlagt i 1966 samt University of Law, der tidligere hed College of Law, men som blev et universitet i 2012.

Med omkring 31.000 studerende har byen den fjerdestørste population af studerende i hele Storbritannien. Leeds Beckett University har 25.805, hvoraf 12.000 er fuldtidsstuderende. Leeds Trinity University har under 3.000 studerende.

Af andre højere undervisningsinstitutioner findes Leeds College of Art, Leeds College of Music og Northern School of Contemporary Dance. I en afstemning af avisen The Independent blev byen stemt ind som landets bedst universitetsby.

Sport 
Leeds har flere professionelle sportshold. Det største fodboldhold er Leeds United, men Farsley Celtic spiller også i byen. Der er to professionelle Rugby League-hold: Leeds Rhinos og Hunslet Hawks. Leeds Carnegie er den eneste professionelle rugby union team. Yorkshire County Cricket Club spiller også i byen.

Galleri

Referencer

Eksterne henvisninger 

 Leeds City Guide

 
Tour de France-byer
Metropolitan boroughs i Yorkshire og Humber
Cities i Yorkshire og Humber
Budo

Budo (武道, budō), er en samlet betegnelse for japansk filosofisk morallære samt tilhørende træningsmetoder inden for de japanske kampdiscipliner.
Budo er sammensat af roden bu (武) betyder "militær" eller "kriger", og do (道) betyder "vej"; (på engelsk: "martial way").

Begrebet budō knytter sig til de forskellige tidsperioder i Japans historie. Den ene tidsperiode er Tokugawa perioden (1603-1868) også kaldet Edo perioden og den anden periode er den moderne tidsperiode efter Tokugawa perioden.

De klassiske eller traditionelle budo-former refererer til tidsperioden før Meiji-restaurationen (1867-1869). I denne periode eksisterede samuraierne, som den aristokratiske samfundsklasse, hvor det feudale samfund blev styret af en shogun.

De moderne budo-former refererer til tidsperioden efter Meiji-restaurationen, hvor det japanske samfund gik fra den feudale samfundsstruktur til den moderne tidsepoke, under kraftig pres fra Vestens stormagter, specielt USA.

Hvad de respektive budosystemer går ud på, fremgår af nedenstående link, hvis artikler uddyber budosystemerne.

Periodeopdeling 
Den kronologiske kategorisering for budosystemerne er følgende:

Kobudo (古武道, kobudō) og "øvrige budosystemer": År 1603-1868.

Shin-budo (新武道, shinbudō) eller gendai budo (現代武道, gendai-budō): Efter år 1868.

År 1603-1868 - Tokugawa perioden 
Moral, etisk selv-kultivering og æstetik begyndte så småt at tage over i Tokugawa tidsperioden i forhold til den langt mere krigeriske periode, der lå før denne tidsperiode. I Tokugawa perioden eksisterede flere retninger inden for budo.

Kobudo 

Kobudo (古武道) er en betegnelse for budosystemer (på engelsk: classical martial ways), hvor der ikke blev praktiseret sport. Artiklen beskriver etymologi, historie og metodisk system for kobudo.

Øvrige budosystemer 

Øvrige budosystemer er en betegnelse på budosystemer, hvor der blev praktiserede sport.

Efter år 1868 - Japans moderne tidsperiode 

Shin-budo (新武道, shinbudō) eller gendai budo (現代武道, gendai-budō), (på engelsk: modern martial way), er den moderne morallære og træningsmetodik, der blev indført under og i forlængelse af Meiji-restaurationen 1868, hvor den moderne tidsepoke i Japans historie begyndte. Den nye morallære og træningsmetode begyndte at tage ny form, hvor indholdet blev præget af værdier fra den vestlige kultur, herunder sport. De fleste af de oprindelige japanske kampdiscipliner blev moderniseret og standardiseret, samtidigt med at nye japanske discipliner blev skabt. I dag udgør de moderne japanske discipliner flertallet i Japan samt resten af verdenen.

Artiklen indeholder beskrivelse af sport i Edo perioden inden for kenjutsu og kyudo.

Japanske kampdiscipliner 
Oprindelsen af de respektive japanske kampdiscipliner, uanset tilstedeværelsen af sport, er kategoriseret under følgende tidsperioder:

1603-1868 - Japans feudale tidsperiode 
Discipliner før Meiji-restaurationen:
 Kendo/Kenjutsu
 Kyudo

Efter år 1868 - Japans moderne tidsperiode 
Discipliner efterMeiji-restaurationen
 Aikido
 Iaido
 Judo
 Karate-do
 Kendo
 Naginata-do

Se også 
 Bujutsu Japanske bujutsu krigssystemer.
 Titler i budo

Referencer 

Japansk kampsport
Palle Mikkelborg

Palle Mikkelborg (født 6. marts 1941) er en dansk jazz-trompetist.

Kendt for sin helt unikke lyd. Palle Mikkelborgs mest kendte værk er nok Miles Davis-albummet Aura, der vandt en Grammy for Best Jazz Instrumental Performance i 1990. En anden perle fra Mikkelborgs hånd og mundstykke er Hommage – Once upon a time, som er udgivet sammen med bassisten Niels-Henning Ørsted Pedersen.

Han modtog i 1991 LO's kulturpris, i 2001 Nordisk Råds Musikpris og i 2013 modtog han Ben Websters ærespris. Hans Aura lavet med Miles Davis fra 1984/1985 er optaget i Kulturkanonen.

Eksterne links 

 

Jazzmusikere fra Danmark
Trompetister fra Danmark
Personer med enkeltværker i Kulturkanonen
Kunstnere på finansloven
Har spillet på Roskilde Festival
Personer i Kraks Blå Bog
Modtagere af Grammy Award
Modtagere af Ben Webster Prisen
Orson Welles

Orson Welles (født 6. maj 1915, død 10. oktober 1985) var en amerikansk skuespiller, filminstruktør og manuskriptforfatter.

Hans debutfilm Citizen Kane (1941) er ofte blevet kaldt for verdens bedste film. Selv kaldte han sin indspilning fra 1962 af Franz Kafkas roman Processen, for sin bedste film.

Da han var ung, var han også meget gode venner med Franklin. D. Roosevelt og Winston Churchill. Han har også engang mødt Adolf Hitler.

Filmliste (instruktør) 
 Citizen Kane, 1941 (+ Spillede med)
 Familien Amberson (The Magnificent Ambersons), 1942
 Den fremmede (The Stranger), 1946 + S
 Kvinden fra Shanghai (The Lady from Shanghai), 1948, + S
 Othello (Othello), 1952, + S
 Mr. Arkadin (Confidential Report), 1955, + S
 Politiets blinde øje (Touch of Evil), 1958, + S
 Processen (The Trial), 1962, + S
 Falstaff (Falstaff), 1966, + S
 Den udødelige historie (Une histoire immortelle), tv-film 1968, + S
 F for fup (F for Fake), dokumentarfilm 1975, + S
 The Other Side of the Wind, 2018

Roller i andres film 
 Et vajsenshusbarn, 1943
 I morgen – og for evigt, 1945
 Den tredje mand, 1949
 Versailles, 1953
 Napoléon, 1955
 Moby Dick, 1956
 Den lange varme sommer, 1958
 Himlens rødder, 1958
 De amoralske, 1959
 Hotel International, 1963
 Brænder Paris?, 1966
 Mand til alle tider, 1966
 Kong Ødipus, 1968
 Punkt 22, 1970
 Ti dages frist, 1971
 Treasure Island, 1972
 Butterfly, 1981
 Someone to Love, 1987

Noter

Eksterne henvisninger 
 

 
 

Skuespillere fra Wisconsin
Filminstruktører fra USA
Amerikanere i 1900-tallet
Manuskriptforfattere fra USA
Filmproducere fra USA
Sceneinstruktører
Oscar for bedste originale manuskript
Ærescesar
Hollywood Walk of Fame
Oscar-nominerede skuespillere
Helligdag

Helligdag er en dag, som har en særlig religiøs betydning. Helligdage er ofte fridage, men dette varierer fra land til land.

Danske helligdage 

Danske helligdage er i helligdagsloven officielt definerede som folkekirkens helligdage.

 Nytårsdag – 1. januar
 Skærtorsdag – torsdag før påskesøndag
 Langfredag – fredag før påskesøndag
 Påskedag – første søndag efter første fuldmåne efter forårsjævndøgn
 2. påskedag – mandag efter påskesøndag
 Store Bededag – fjerde fredag efter påskesøndag
 Kristi Himmelfartsdag – sjette torsdag efter påskesøndag
 Pinsedag – 7. søndag efter påske
 Anden pinsedag også skrevet 2. pinsedag – mandag efter pinsesøndag
 Juledag – 25. december
 2. juledag – 26. december

Grundlovsdag, juleaftensdag og nytårsaftensdag er ikke helligdage. De er dog ofte hele eller halve fridage som er bestemt i forskellige overenskomster på arbejdsmarkedet, og der gælder specielle regler i lukkeloven for disse dage.

Franske helligdage 
I Frankrig er helligdagene defineret i code du travail, article L3133-1

Se også 

 Kalender
 Mindedag
 Mærkedag

Eksterne henvisninger 
 Bekendtgørelse af helligdagsloven

Kilder 

 
Kalendere
Nitrogennarkose

Nitrogennarkose eller dykkerrus er en tilstand, som opstår, når man indånder nitrogen-holdig luft som f.eks. atmosfærisk luft under tryk. Nitrogen påvirker hjernen, så man opnår en form for rus. Denne rus kan blandt andet give sig udtryk i hallucinationer. Effekten aftager, når trykket mindskes.
Nitrogennarkose forekommer hyppigst hos dykkere, der dykker dybere end 30 meter.

Nitrogennarkose kan være ekstremt farlig, da den kan få dykkere til at tage stærkt irrationelle beslutninger og har været medvirkende til en lang række dødsfald blandt dykkere.

Se også 
 Ækvivalent luft dybde
 Nitrox
 Trimix

Dykning
Luftvejssygdomme
Tørdragt

En tørdragt er en dragt, som benyttes til dykning, havkajak, windsurfing og som overlevelses dragt for søfolk. En tørdragt lukker helt tæt, så kroppen ikke bliver våd. Dette kombineret med en isolerende inderdragt gør, at man kan opholde sig længe i koldt vand uden at blive underafkølet.

En tørdragt kan være lavet af mange forskellige materialer, eksempelvis neopren og trilaminat. Det mest normale materiale og bruge er trilaminat, da det holder i længere tid end neopren.

Neopren er derimod det mest normale at bruge i en våddragt, da materialet er perfekt til denne form af dragt.

Se også 
 Våddragt
 Flydedragt

Dykkerudstyr
Badetøj

fr:Combinaison de plongée#Combinaison étanche
Neopren

Neopren eller polychloropren er betegnelsen for et materiale af syntetisk gummi, der er fyldt med luftbobler. Materialet er fleksibelt og har på grund af luftboblerne en god isoleringsevne. Det benyttes til en lang række formål, blandt andet våddragter og waders. Neopren fremstilles ved polymerisering af chloropren.

Neopren er opfundet af den internationale virksomhed DuPont og er egentlig et varemærke fra DuPont.

Eksterne henvisninger

 Mar 15, 2011, scubadiverlife.com: Scuba Wetsuit Care 101: Removing Odors & Extending Suit Life Citat: "...How to Get Rid of Wetsuit Smells & Odors..."

DuPont
Menneskeskabte materialer
Syntetisk gummi
Dykkercomputer

Dykkercomputeren er en instrument, der hjælper dykkeren til at gennemføre sit dyk på forsvarlig vis, så trykfaldssyge undgås.

Dykkercomputere kan have mange funktioner, men fælles for de fleste er at de løbende viser dykkeren den aktuelle dybde, hvor lang tid dykket har varet, samt hvor længe dykket kan fortsætte uden at dykkeren behøver at lave et dekompressionsstop på vej op mod overfladen.

Andre computere kan desuden overvåge luftforbruget, ligesom man ofte også kan downloade data til sin almindelige computer for yderligere at kunne analysere sit dyk.

Dykkerudstyr
Det Ny Teater (København)

Det Ny Teater i København slog dørene op for publikum for første gang 19. september 1908. Teatret er tegnet af arkitekterne Ludvig Andersen og L.P. Gudme. De to arkitekters indsats skete ikke uden dramatik: Gudme havde tegnet teatret i 1907, men da byggeriet undervejs blev overtaget af Andersen og fortsat i let ændret form på de allerede etablerede fundamenter udløste det en voldgiftssag, der førte til Ludvig Andersens eksklusion fra Akademisk Arkitektforening på grund af ukollegial opførsel.

Den første forestilling der blev opført var Pierre Bertons Napoleon-komedie Den skønne Marseillanerinde, hvori blandt andre Asta Nielsen og Poul Reumert medvirkede.

Teatret var i 1990 efterhånden så nedslidt at det blev lukket på ubestemt tid. I 1991 gik den tidligere direktør Niels-Bo Valbro og dennes meddirektør Bent Mejding sammen med teatrets ejer Ida Løfbergs Fond for at redde teatret. I 1994 kunne teatret efter en gennemgribende renovering igen åbne for publikum.

Ekstern henvisning 

 Teatrets historie 

Vesterbro
Teatre i København
Etableret i 1908
Kaffebønne

Kaffebønner er frugtkerner fra kaffe-slægten (Coffea). Kaffebønner indeholder blandt andet det aktive stof koffein, men også forskellige syrer som fosforsyre. Inden de kan benyttes til at brygge kaffe på, skal bærret først plukkes og frugtkødet skal fjernes, bønnerne fjernes ved hjælp af en pulper, herefter vaskes og fermenteres kaffebønnerne. De grønne bønner tørres, afskalles og sorteret efter kvalitet flere gange afhængig af hvad de skal benyttes til.

Der findes mange forskellige processer hvorved kaffen enten fermenteres i rent vand eller i egen frugtskal. Dette er afhængigt af hvilke smagsstoffer, man ønsker at frembringe.

De tørrede grønne bønner ristes i en kafferister, hvorved en lang række stoffer i den grønne bønne ændres ved opvarmning. Der er primært 2 processer som sker ved kafferistning, Maillard reaktionen og strecker degratation. Under ristningen dannes stoffer flere hundrede aromatiske stoffer, der kan udtrækkes med vand under brygningen. Til sidst formales bønnen til det pulver, der benyttes til kaffebrygning.

Referencer

Se også 

Bønne
Bær
Kaffe-slægten
Gunther Schuller

Gunther Alexander Schuller (født 22. november 1925 i New York, USA, død 21. juni 2015) var en amerikansk komponist, dirigent, hornist og jazzhistoriker.

Han var en af de mest alsidige personligheder i amerikansk musik efter 2. verdenskrig.

Som komponist havde han omfattende og mangeartet produktion af værker for forskellige besætninger, flere inden for den moderne klassiske tradition efter Schönberg og Stravinskij, andre repræsenterer forskellige forsøg på at sammenføje europæisk kunstmusik og jazz. Han skrev endvidere 4 symfonier.

Han gjorde mange vigtige indsatser for jazzen som musiker, dirigent og pædagog.

Udvalgte værker 

 Symfoni (1950) - for messingblæsere og slagtøj
 Symfoni (1965) - for orkester
 Symfoni "I ros for blæsere" (1981) - for stort blæserorkester
 kammersymfoni (1989) - for kammerorkester

Eksterne henvisninger 
 

Komponister fra USA
Dirigenter fra USA
Personer fra New York
Robert Simpson (komponist)

Robert Wilfred Levick Simpson (født 2. marts 1921, død 21. november 1997 i England) var en engelsk komponist.

Har skrevet 11 symfonier som hører til hans hovedværker og 15 strygekvartetter. kammermusik etc. .

Han var stærkt interesseret i Carl Nielsen, som han har gjort meget for at udbrede kendskabet til i England.

Symfonier 

 Symfoni nr. 1 (1951) - for orkester
 Symfoni nr. 2 (1955–1956) - for orkester
 Symfoni nr. 3 (1962) (dedikeret til Havergal Brian) - for orkester
 Symfoni nr. 4 (1970–1972) - for orkester
 Symfoni nr. 5 (1972) (dedikeret til London Symfoniorkester) - for orkester
 Symfoni nr. 6 (1977) - for orkester
 Symfoni nr. 7 (1977) - for orkester
 Symfoni nr. 8 (1981) - for orkester
 Symfoni nr. 9 (1985–1987) - for orkester
 Symfoni nr. 10 (1988) (dedikeret til Vernon Handley) - for orkester
 Symfoni nr. 11 (1990) - for orkester

Eksterne henvisninger
  om Robert Simpson på www.musicweb-international.com

Komponister fra England
Klassiske komponister fra det 20. århundrede
Musikteoretikere
Richard Teitelbaum

Richard Lowe Teitelbaum (født 19. maj 1939 i New York City, død 9. april 2020) var komponist af især elektroakustisk musik.

Han interesserede sig meget for fjernøstlig musik. Blandt kompositionerne er f.eks. "Koncert for robot-piano, blæsere og synthesizer" fra 1987 og "Iro Wa Niedo", for 20 buddhistiske munke af Shingonsekten fra 1986.

Kildeangivelser 

Musikere fra USA
Personer fra New York City
Michael Tippett

Michael Kemp Tippett (født 2. januar 1905 i London, England, død 9. januar 1998 i London) var en engelsk komponist.

Hans musik er præget af hans interesse for Sibelius, Stravinsky og Hindemith samt interessen for folkemusik og negro spiritual. Har bl.a. skrevet operaer og 5 symfonier.

Udvalgte værker  

 Symfoni (i Bb-dur) (1932-1933) - for orkester
 Symfoni nr. 1 (1945) - for orkester
 Symfoni nr. 2 (1957) - for orkester
 Symfoni nr. 3 (1971-1972) - for orkester
 Symfoni nr. 4 (1977) - for orkester
 "Et barn i vor tid" (1941) - oratorium - for kor og orkester
 Koncert (1978-1979) - for violin, bratsch, cello og orkester
 "Saint Augustins vision" (1963-1965) - for baryton, kor og orkester

Komponister fra England
Musikere fra England
Klassiske komponister fra det 20. århundrede
Mundharmonika

Mundharmonika eller mundharpe er et lille instrument, hvor tonedannelse sker ved, at en luftstrøm sætter et lille stykke metal i svingninger. Længden og tyngden af metalstykket er afgørende for, hvilken tone der fremkommer. Den blev opfundet af tyskeren Christian Friedrich Ludwig Buschmann (17 June 1805 – 1 October 1864) i 1828 på baggrund af forsøg, han allerede gjorde som 16-årig. Han kaldte den mund-æoline. 

Mundharmonikaen består af en række huller. For hvert hul kan man enten puste eller suge. Der fremkommer en tone, når man suger og en anden, når man puster.

Mundharmonikan er særligt populær inden for musikgenrer som country og blues, men benyttes også ofte i rock og pop.

Virksomheden Hohner er den førende producent af mundharmonikaer.

Typer af mundharmonikaer 

Diatonisk mundharmonika
Denne type mundharmonika er stemt i en toneart, f.eks. C-dur. Skal man spille i en anden toneart, bliver man nødt til at skifte mundharmonika. Akkompagnementet til en sådan mundharmonika skal lægges på dominanten til mundharmonikaens toneart.

En diatonisk mundhamonika har typisk 10 huller, hvilket i princippet giver 20 toner til rådighed. Dog er der et enkelt overlap, hvilket giver 19 forskellige toner til rådighed. Dette overlap skyldes et ønske om at kunne spille en række af toneartens mest brugte akkorder.

Denne type mundhamonika er den mest brugte mundhamonika i genrer som blues, country og rock.

Kromatisk mundharmonika, hvor man kan spille alle 12 toner, og derved kan spille alle tonearter uden at skulle skifte mundharmonika. Dette opnås ved at have en knap, man trykker ind for at få halvtonerne til rådighed.

Denne type mundharmonika er særligt brugt i jazz, hvor Toots Thielemans må betragtes som den ukronede konge inden for jazzmundharmonika. Stevie Wonder spiller også ofte mundharmonika og betragtes af mange som den mundharmonikaspiller, der har den bedste lyd på en kromatisk mundharmonika. Enkelte blues-mundharmonikaspillere som f.eks. Little Walter har ved lejlighed brugt den kromatiske mundharmonika.

En kromatisk mundharmonika kan have alt fra 8 huller i de mindste modeller til 16 huller i de største. Et enkelt fabrikat (C. A. Seydel Söhne) producerer også kromatiske mundharmonikater (markedsført som "NONSLIDER Chromatic") hvor de de to tonerækker/toneplader har hvert sit sæt af blæsehuller. Derved undgås "skyderen" og der er ikke behov for ventiler. Det gør det muligt at bruge blues-teknikker i højere grad end normalt på en kromatisk mundharmonika.

Basmundharmonika'En mundharmonika, der er særlig dyb. Man puster kun i en basmundharmonika.Akkordmundharmonika'
En meget lang mundhharmonika, hvor man har en lang række akkorder til rådighed.

Oktav mundharmonika'En mundharmonika med to metalblade til hver tone, der er stemt med en oktavs mellemrum. Findes i flere former med forskelligt antal huller.Tremolo mundharmonika'
Har i lighed med oktavharpen to blade for hver tone, men de er stemt næsten ens med en ikke-hørbar forskel, derved fremkommer der en tremoloeffekt.

Eksterne kilder/henvisninger 

 Ole Violins mundharpekursus – en kort indføring i mundharper og hvordan man spiller.

Blæseinstrumenter
Geirr Tveitt

Niels Geirr Tveitt (19. oktober 1908 – 1. februar 1981 i Norge) var en norsk komponist, pianist og musikteoretiker.

Hans musik er dybt forankret i norsk folkemusik. Alligevel er det en original og teoretisk stringent bearbejdelse af det folkemusikalske udgangspunkt.

Han var meget produktiv, men mange af hans kompositioner gik tabt da hans hjem brændte i 1970.

Udvalgte værker  

 Symfoni nr. 1 "Juleaften" (1958) - for orkester
 "Sol Guds" Symfoni (nr. 2) (1958) - for orkester
 "Prillar i G" (1931)(symfonisk digtning) - for orkester
 "Nykken" (Et symfoniske billede) (1956) - for orkester
 "Baldurs drømme" (1938) - ballet (tabt i anden verdenskrig )

Eksterne henvisninger 

Komponister fra Norge
Pēteris Vasks

Pēteris Vasks (født 16. april 1946) er en lettisk komponist og kontrabassist.

Biografi 
Vasks blev født i en baptistisk familie. Lærte at spille hans hovedinstrument, kontrabassen, som han spillede i flere orkestre, før han kom ind på musikkonservatoriet i Vilnius, Litauen for at studere komposition. Kunne ikke studere i sit hjemland, fordi det sovjetiske regime undertrykte baptisme.

Musikken 
Hans musik, der har træk af polsk og vesteuropæisk tradition, er programmatisk, han omtaler selv sine værker som beskeder til lytteren.

Han har skrevet mere end 70 værker inden for næsten alle genrer, dog med overvægt af kammer- og kormusik, men også 3 symfonier.

Udvalgte værker 

 Symfoni nr. 1 "Stemmer" (1991) - for strygeorkester 
 Symfoni nr. 2 (1998-1999) - for orkester
 Symfoni nr. 3 (2003-2004) - for orkester
 Fløjtekoncert (2009) - for fløjte og orkester

Kilder 

Komponister fra Letland
Musikere fra Letland
Christian Wolff (komponist)

Christian Wolff (født 8. marts 1934) er en fransk/amerikansk komponist.

Han emigrerede allerede i 1941 til USA.

Som komponist er han autodidakt; hans musik kendetegnes ved strengt begrænset toneudvalg og stilhed.

Komponister fra Frankrig
Komponister fra USA
Ermanno Wolf-Ferrari

Ermanno Wolf-Ferrari (12. januar 1876 – 21. januar 1948) var en italiensk/tysk komponist.

Han er kun kendt som komponist af operaer, hvoraf blot en enkelt har overlevet, nemlig den komiske enakter Il segreto di Susanna fra 1909.

Eksterne henvisninger 

Komponister fra Italien
Operakomponister fra Tyskland
Operakomponister fra Italien
Personer fra Venedig
Askø

Askø kan henvise til flere stednavne i Danmark:
 Askø (Krogsbølle Sogn) – et areal i Krogsbølle Sogn, Nordfyns Kommune
 Askø (Landet Sogn) – en bebyggelse og et ejerlav i Landet Sogn, Lolland Kommune
 Askø (Smålandsfarvandet) – en ø i Smålandsfarvandet nord for Lolland, Askø Sogn, Lolland Kommune
 Askø (Søndersø) – en ø i Søndersø (Maribosøerne), Krønge Sogn, Lolland Kommune
Stefan Wolpe

Stefan Wolpe (født 25. august 1902, død 4. april 1972) var en tysk/amerikansk komponist født i Berlin.

Flygtede ved nazisternes magtovertagelse i 1933 til Wien, kom via Palæstina til USA i 1938, hvor han levede resten af sit liv.

Stort set alle hans værker er skrevet for mindre kammerbesætninger, og bærer præg af indflydelse fra Webern, de er serielt komponeret, rytmisk stærkt komplicerede og har en raffineret klangskønhed. Han har bl.a. skrevet 1 symfoni.

Udvalgte værker 

 Symfoni nr. 1 (1952) - for orkester
 Passacaglia (19?) - for stort orkester
 "2 Studier" (19?) - for stort orkester

Referencer 

Komponister fra Tyskland
Personer fra Berlin
Tyskere i 1900-tallet
Amerikanere i 1900-tallet